Mainframe

Mainframe ye una mena d'ordinador que ye emplegada prencipalment por grans organizacions pa aplicacions criticas Dictionary of Computer and Internet Terms, Barron's Educational Series, 2012, ISBN 978-0764147555, p.299; procesamiento grans cantidaz de datos como que censos, estatisticas d'a industria y d'o consumidor, y planificación de recursos empresarials; y procesamiento de transaccions. Son mas grans y tienen mas potencia de procesamiento que atras menas d'ordinadors: miniordinadors, servidors, estacions de treballo y ordinadors personals.

O disenyo d'o mainframe se carauteriza menos por a velocidat computacional en bruto (a o contrario que os superordinadors) y mas por a suya alta estabilidat y fiabilidat que permiten que istas maquinas funcionen sin interrupcions entre periodos de tiempo muit largos, con tiempo meyo entre fallas (en anglés mean time between failures u MTBF) mediu en decenias d'anyadas y cheneralment s'emplegan en aplicacions an o tiempo d'inactividat sería costoso u catastrofico.

 Historia 
Os ordinadors Mainframe naixioron en zaguerías d'as anyadas 1950. Alavez a industria yera dominada por una serie d'interpresas denominadas popularment como IBM y os siet nanos ya que yera dominada por IBM seguida por os suyos rivals Burroughs, UNIVAC, NCR, Control Data, Honeywell, Cheneral Electric y RCA. Bergin, Thomas J:50 Years of Army Computing: From ENIAC to MSRC., DIANE Publishing, 2010, ISBN 978-0-9702316-1-1, p.83
L'IBM System/360 se convirtió en un cuasi estandar por aquellas envueltas.
L'aparición de l'ordinador personal y o desarrollo d'os servidors en primerías d'as anyadas 1980 suposó una baixada en la demanda de mainframes por parti d'as interpresas. O mainframe pareixeba abocau a la suya desaparición. Beluns investors como Stewart Alsop u analistas como que Cheryl Currid prenosticaron que a desaparición d'ista mena d'ordinador ocurriría en 1996 u a lo mas tardar en 1999.
Manimenos a plegada de Linux a o mainframe y a explosión en o desarrollo d'o e-business produció un cambio de tendencia y ista mena de maquinas estioron de nuevo demandadas. En 2000, IBM introdució a clamada z/Architecture que actualizaba os mainframe a os requerimientos d'a edat d'internet dando puesto a la present serie IBM System z (u IBM Z).

 Sistemas operativos 
MVS.
Linux.
z/OS.

 Videochuegos 
Entre os anyadas 1960 y 1970, cualques estudiants y emplegaus que teneban acceso a os mainframe d'universidaz y interpresas creyoron os primers videochuegos d'a historia. cualques eixemplos son: Colossal Cave Adventure, Zork u Star Trek.

 Se veiga tamién 
 JCL.
 CICS.
 COBOL.
 Hercules, un emulador de mainframe.

 Referencias 

Categoría:Hardware